O POLEMICA ÎN CULTURA? ÎNTRE PALTINIS SI ROHIA OVIDIU PECICAN? 1 Teza Lucrurile s-au petrecut, din câte se cunosc, astfel: ucenicind, vreme de ani, în preajma lui Constantin Noica, tânarul aspirant la postura de filosof român nealiniat la marxismul obligatoriu, Gabriel Liiceanu, a ajuns la o cumpana a vietii lui când a socotit ca venise vremea unei distantari de maestrul iubit El si-a regizat, deci, literar aceasta distantare - în mod frapant, dupa un model furnizat însa tot de dascalul lui în Despartirea de Goethe1 -, dându-i o forma memorialistica, mai exact de însemnari de jurnal2 Receptarea cartii lui G Liiceanu, entuziasta în unele medii, cu rezerve, în altele, a condus curând la alcatuirea, de catre acelasi autor, a unui Epistolar confectionat din corespondenta cu unii membri ai elitelor culturale românesti ale momentului Daca scrisorile adunate aici faceau parte din fondul de reactii private la Jurnal, comentând amplu si în detaliu idei si atitudini legate de continutul Jurnalului , au existat, în schimb, si unele întâmpinari în presa Printre acestea din urma se numara si un articol scris de N Steinhardt ("monahul Nicolae de la Rohia"), intitulat "Catarii de la Paltinis", care a surprins prin tipul de critica adresat volumului comentat si a determinat o reactie - epistolara si indirecta, caci inclusa într-o scrisoare catre C Noica, sub forma unui post scriptum amplu - a lui Andrei Plesu, unul dintre discipolii noicieni vizati În fapt, Jurnalul de la Paltinis era, dintr-un anume punct de vedere, un monument dedicat lui Noica în calitatea lui de mentor într-ale filosofiei, dar si ca maestru spiritual, ca model într-un tip de educatie destinat unei elite atent, persuasiv si drastic selectionate Chiar daca, pe parcursul paginilor, Liiceanu ajungea sa se distanteze de unele dintre ideile, metodele si prejudecatile maestrului lui, cartea ramânea, în ansamblu, un manifest al iubirii neconditionate fata de Noica, subminând, prin aceasta, ipoteza despartirii de el, sustinuta de Liiceanu si în Epistolar Numindu-i expres "catari" pe cei trei ucenici ai lui C Noica surprinsi de Jurnalul de la Paltinis în aceasta situare fata de maestrul lor (G Liiceanu, A Plesu si Sorin Vieru), N Steinhardt gasea o metafora potrivita pentru ceea ce voia sa sublinieze Acolo unde iubirea persista fara a se distanta, în pofida nenumaratelor delimitari rationale, de detaliu, conformitatea cu modelul, adeziunea la el ramâne intacta, necritica În cazul celor trei, socoteste Steinhardt, citind cu atentie volumul mentionat si urmarindu-i linia de fond, adeziunea este atât de puternica si de neclintita prin vreo critica de substanta, încât ea dobânziste aspectul unei fidelitati caracteristice sectelor Si pentru ca este vorba despre o "secta" elitista, redusa numeric, intransigenta în numele principiilor valorice pe care ea le elaborase si le practica, respingând "bacanii" (adica multimea indistincta a neinitiatilor în cultura de performanta), N Steinhardt îi identifica pe membrii ei cu niste catari Asa cum se stie, catarii - adica purii, în sens etimologic - au fost adeptii ereziei dualiste medievale din teritoriile sudice ale Frantei, o secta crestina cu importante influente gnostice, în cadrul doctrinei lor valorile etice ale Binelui si ale Raului fiind împinse catre extrem Identificând în ucenicii lui Noica ajunsi protagonisti ai scrierii unuia dintre ei - modelul evanghelic parodiat fin aici, constient sau inconstient (caci putea fi vizat, la drept vorbind, si un alt reper cultural: Vietile si doctrinele filosofilor, de Diogene Laertios) - niste catari autohtoni, el semnala, iritat întrucâtva, eroarea în care era posibil ca ei sa fi cazut: aceea de a identifica modelul nu în Isus, ci într-un contemporan fara alte virtuti decât acelea ale unui carturar de exceptionala înzestrare literara si filosofica În loc sa se întoarca la biserica, sugereaza parintele Nicolae, noicienii "îsi fac chip cioplit", ceea ce nu este de acceptat Drept care, N Steinhardt monahul nu ezita sa foloseasca biciul de care a uzat si Isus în Templu; e drept, un bici subtire, pe întelesul sofisticatilor apropiati noicieni, capabili sa îl înteleaga si sa îl descifreze într-un alt registru si altminteri decât zbirii de la cenzura de partid si de stat, activa din plin în anul de gratie 1983, când aparea articolul El îi numeste pe cei vizati "Seniorii catari (purii, perfectii)"3 si îi califica fara ezitari în conformitate cu "doctrina vitejilor, nobililor si îndârjitilor catari"4, care este specifica pentru o "Crunta si logica aristocratie: catara, nevizitata de complezenta ori menajamente"5 Astfel, el incrimineaza din start - asa cum facuse odinioara, în Însemnari din subterana, si F M Dostoievski6 -, modelul unei predominante a spiritului de geometrie în detrimentul bunatatii si generozitatii exersate curent Steinhardt vorbeste, totusi, pe înteles, comparând centrul de resurectie spirituala din proximitatea alpina a Sibiului cu altele proclamate ca fiind de aceeasi sorginte înnoitoare "Numai la Paltinis - ne spune Liiceanu - (si tot astfel s-a crezut la Darmstadt, ori la Shantiniketane, ori la Dornach) - exista mântuire"7 Caci Darmstadt-ul lui Keyserling, Shantiniketane-ul lui Tagore, Dornach-ul lui Rudolf Steiner sunt centrele unor dinamici intelectual-spirituale care au generat sperante mai mari decât simplul model al unei râvne laic-intelectuale, promitând ba o "Scoala a Întelepciunii", ba un ashram cu rol - si - religios, ba un "Goetheanum" apt de a descifra lumea pâna în adâncurile ei teosofic cognoscibile Ceea ce acuza Steinhardt în acest punct este un anume exclusivism subînteles de Liiceanu si de companionii lui atunci când vine vorba despre Paltinis El vrea sa sugereze ca nu doar acolo înfloreste spiritul si, cum aceasta atentionare vine din partea unui monah de la Rohia, din Tara Lapusului, este posibil ca el sa fi dorit sa trimita ca la o posibila alternativa la Paltinis chiar la acest centru monastic ortodox unde mai tinerii calugari se grupau, asa cum o marturiseste unul dintre ei, preotul si poetul bistritean Ioan Pintea, tocmai în jurul lui N Steinhardt Se poate însa ca un asemenea gând trufas - de care A Plesu îl suspecteaza - sa nu îi fi trecut prin minte monahului Nicolae si el sa se fi referit doar la lipsa de masura a gândului care îi determina pe unii intelectuali sa creada ca pot constitui, ei si locul unde stau si lucreaza, drept centrul unei resurectii spirituale fara egal Convingerea lui N Steinhardt, care transpare cu putere din rândurile lui, este ca nu exista alt centru de adevarata iradiere spirituala decât Ierusalimul crestin, Ierusalimul lui Isus Hristos Din alt unghi de vedere, obiectia lui se întemeiaza pe o buna cunoastere a lui Noica, "filosoful nostru actual cel mai de seama (si unul dintre marii nostri scriitori)"8 Ca unul care îl cunoaste înca de pe bancile scolii, stie sigur ca acesta "nu si-a reprezentat relatiile cu ceilalti oameni decât în duhul libertatii si dintr-o perspectiva egal deschisa tuturora (subl O P ) în scopul izbavirii psihiei din pripoanele si capcanele prejudecatilor si tabieturilor mintale"9 Cu alte cuvinte, ceea ce pretinde jurnalul paltinisean despre el - anume ca ar restrictiona în spirit platonician si aristotelic (aluzie la împartirea învataturilor acestor doi filosofi antici în exoterice si esoterice) accesul potentialilor discipoli la el si la învatatura lui, practicând filosofia în chip esoteric si ultraselectiv cu audienta - nu s-ar confirma Iar aceasta tocmai pentru ca în atentia lui Noica - precum în aceea a multor filosofi - ar sta eliberarea sufletului si a mintii de cenzurile si de prejudecatile conformismului Cum o spune un prieten apropiat al lui C Noica, respectiva convingere se pretinde a fi irefutabila "Catarii" paltiniseni gresesc, prin urmare, atribuindu-i lui Noica un elitism strain, crede Steinhardt, întemeindu-se pe trecutul lor comun îndelungat si pe apropierea dintre ei pecetluita inclusiv de detentia suportata de Steinhardt din pricina lui Noica Eroarea lor este însa dubla Ei se însala nu doar asupra mentorului de la Paltinis, ci si asupra rolului de pisc unic al creativitatii si cunoasterii atribuit filosofiei În aceasta secunda privinta, N Steinhardt observa ca "Filosofia e pentru ei toti singura preocupare vrednica a retine cugetul si veghea omului, iarasi si iarasi: ea, delecta, suverana ( ) Restul nu-i decât desertaciune, bacanie, irosire a vremii, carenta a spiritului"10 Rezultatul, chiar daca nu este unul cautat, nu lasa loc îndoielii: " se ajunge astfel la o nevoita dar reala trufie: numai filosofii sunt sarea pamântului (precum gândeau si Platon si Voltaire), numai îndeletnicirea lor justifica însasi existenta acestei planete si aparitia la suprafata ei a speciei cuvântatoare si cogitante Ceilalti? Oameni de isprava, eventual, mai stii, totodata neexistenti, nuli, de nici un folos: vieti pierdute, iluzii spulberate, suflete moarte"11 Ca un crestin din convingere, parintele Nicolae nu putea fi de acord cu o asemenea încheiere Pentru el suprematia, între preocuparile mintii si sufletului omului, nu poate fi decât a teologiei, ca una legata de mântuire Dezacordul, radical, în raport cu convingerile paltinisenilor asa cum apareau ele în Jurnal , chiar si în conditiile unei dictaturi atee acerbe, cum era cea din România deceniului al noualea, dominat de trogloditismul ateu al lui Nicolae Ceausescu, nu putea ramâne, nici macar din prudenta, neexprimat Drept care, acest dezacord ia doua forme: cea a sarcasmului ("Nu te teme, turma mica: numele voastre, singure, sunt trecute în Cartea Culturii si Cunoasterii; numai devotamentul vostru va fi luat în seama si rasplatit"12) si cea a preciziei, caci el îi compara pe catarii paltiniseni cu cei autentici, de demult, si conchide: "Seniorii catari - purii, perfectii - recurgeau la termeni mai precisi, mai nefatarnici: massa damnata" Noii catari dispretuiesc, altfel spus, masele, multimea, neavând nici macar demnitatea de a o face fatis, dovedindu-si puritatea si perfectiunea spirituala clamata prin distantarea de cei neinitiati într-ale filosofiei Cu o remarcabila abilitate stilistica, atribuindu-le catarilor autentici, medievali, aceasta formula, parintele Nicolae remarca faptul ca, de fapt, massa damnata nu este altceva decât ceea ce Gogol relua în titlul celebrului sau roman: suflete moarte13 Într-o succinta paranteza el ofera o lectura profunda si instantanee - ca satori, iluminarea zen - parabolei din capodopera gogoliana, echivalând, totodata, respingerea subsidiar polemica a multimilor - justificata de ideologia comunista care privilegia colectivismul si exercita în numele clasei muncitoare o putere care marginaliza intelectualitatea - de catre corifeii paltiniseni - cu trufia necrestineasca si autoimolarea în erezie Ca este vorba de situarea în eroare, N Steinhardt crede si pentru ca, din propria experienta, stie ca recursul la lecturi filosofice, fie ele si sistematice, organizate pe serii de opere importante, nu este, necesarmente, superioara altor cai: "Dar poate ca nici toti acei care, solidari cu Noica, au luat cândva drumuri cu o alta destinatie n-au savârsit rele si s-au ales cu o experienta ontologica de tarie egala celei dobândite prin lectura din scoarta a editiei Cassirer Filosofia devenirii întru fiinta ei au parcurs-o existential, într-un mod pe care niciun tratat nu-l poate concura ori suplea (sic!) oricât de adânc si complet ar fi (Sau nicio cât de sustinuta râvna culturala )"14 Aici, monahul aminteste ca devotamentul lui a fost dus pâna la pierderea libertatii personale si însotirea lui Noica în detentie, afirmând, asadar, o superioritate în materie de atasament biografic, moral si de destin fata de marturia de dragoste din Jurnalul de la Paltinis Totodata, el arata ca experienta lecturii staruitoare - calea intelectuala prin excelenta - poate fi echivalata, poate chiar întrecuta, în anumite conditii, de experienta existentiala, deci de o asumare mai directa si mai profund interiorizata decât simpla meditatie pe text În fundal rasuna istoria exemplara din Vechiul si Noul Testament, trimitând, în primul caz, la Moise care a decis sa sufere împreuna cu poporul lui - dupa cum si poporul ales l-a urmat cu pretul suferintei, solidar -, iar într-al doilea, la ucenicii lui Isus care si-au parasit ocupatiile si familiile pentru a-l urma Ceea ce este însa chiar mai important decât cele de mai sus este ca, de fapt, în aceste ultime accente N Steinhardt da propriul raspuns unei teme care, mai deschis din 1990 încoace, dar si mai înainte, a preocupat intelectualitatea româna confruntata cu dictatura si cu totalitarismul: posibilitatea rezistentei prin cultura Steinhardt opune studiului elitar abstras, socotit forma de rezistenta spirituala, chinul si patimirile efective, prin detentie si prin confruntarea cu tortionarii din închisori, experiente al caror supravietuitor era el însusi 2 Antiteza Ecoul acestei luari de pozitie în rândul "catarilor" paltiniseni s-a facut cunoscut la numai câteva luni dupa aparitia articolului publicat de criticul monah Scriindu-i lui Constantin Noica din Heidelberg, în 23 aprilie 1984, Andrei Plesu adauga un lung post scriptum - de fapt, o alta epistola - în care vorbea numai si numai despre "sângeroasa blândete a Dlui Steinhardt"15 Doua sunt întâmpinarile discipolului paltinisean la obiectiile formulate În primul rând, nu era momentul, zice Plesu, ca N Steinhardt sa scrie cum a scris fiindca, venind acum, la putina vreme dupa scandalul transcendentalilor, ocazia poate fi speculata de catre Securitate si Partid pentru a dezlantui noi campanii împotriva carturarilor nonconformisti (" ce neatenta e decizia D-sale de a ataca Jurnalul pentru "elitarism", într-un moment în care un astfel de atac poate fi prizat atât de bine "16) Scriind astfel, acuza implicit Plesu, parintele Nicolae aproape ca se comporta ca un anti-elitar, adica tocmai ca unul dintre acuzatorii republicii din anii instaurarii comunismului, unul dintre cei ce târau, sub asemenea pretexte, România burgheza în temnite Un astfel de ins nu putea fi decât exponentul demascarilor în stil stalinist sau, cel putin, un delator A doua obiectie este ca elanul crestin al lui N Steinhardt nu ar justifica o asemenea atitudine: "Sigur, stim noi ce vrea dânsul sa spuna de fapt; stim noi ca dragostea D-sale pentru "massa damnata" vine de la Rohia si nu din piata publica Si totusi, ce potriveala si ce echivoc!"17 Faptul ca îmbratisarea multimilor nu traduce un soi de cult al proletariatului, un soi de leninism, ci vine din directia iubirii cristice care îmbratiseaza întreaga turma, nu îl scuza pe Steinhardt, vrea sa spuna Andrei Plesu Situatia traduce un echivoc fundamental, dar "potriveala" ca acest lucru se petrece dupa scandalul transcendentalilor, dând apa la moara oficialitatii castratoare, pare sa incrimineze cel putin neglijenta lui Steinhardt Radicalizând însa interpretarea - si nimic nu împiedica, în zisele lui Andrei Plesu, de la o astfel de interpretare -, nu poate fi exclusa lectura publicarii textului despre catarii lui Noica altfel decât ca delatiune Poate nu chiar atât, pentru ca "singura scuza a articolului din Familia e prietenia autorului pentru d-voastra [, domnule Noica]"18 O scuza însa este un act de întelegere si tolerare a raului gata facut, nu o scoatere de sub acuzare Drept care nota atenuanta pe care o aduce, aparent, apropierea de C Noica nu pare invocata pentru a îndeparta suspiciunea, ci pentru a marca magnanimitatea iertarii unui act impardonabil Andrei Plesu n-ar vrea sa exagereze verdictul care îi sta pe limba El gaseste textul steinhardtian " de o verva nedreapta si de o oportunitate discutabila" Daca s-a vazut deja în ce fel putea fi el socotit nepotrivit cu împrejurarile, dimensiunea ludic injusta i se pare de neacceptat datorita seriozitatii subiectului Verva este nepotrivita, în viziunea lui Plesu, si atât cu subiectul - cartea lui Liiceanu -, compatibil cu statura si altitudinea intelectual-morala atribuita lui Constantin Noica, cât si în raport cu riscurile pe care le presupunea contextul istoric al anilor 1983-1984, situati în miezul agresivei dictaturi Ceausescu Prudenta sau spaima? Oricare dintre cele doua atitudini mentionate aici sunt însa dovada recentei traume suferite în contactul cu oficialitatile timpului Din pacate, dincolo de circumstantele biografic-istorice pe care le evoca, atitudinea care rezulta de aici este una de eludare a criticii, socotite nepotrivita în sine Este limpede ca pentru Andrei Plesu, atitudinea adecvata împrejurarilor ar fi fost una de deferenta fara obstacole, de comentare aprobativa, într-o tonalitate deplin serioasa Sau, poate, si mai preferabila ar fi fost tacerea conspirativa Decât sa riste critici, s-ar zice ca mai tânarul corifeu al lui Noica ar fi dorit netulburarea apelor Ramâne, desigur, o întrebare daca, în conditii de presiune ideologica, de cenzura stricta si de aflare sub vigilenta paza politieneasca tacerea nu trebuie preferata dialogului critic ce poate prejudicia pe unul sau pe toti partenerii dialogali Dilema aceasta este înrudita cu cea - faimoasa - exprimata prin întrebarea "La ce bun poetul în vremuri de ciuma?" Raspunsurile pot fi diferite, dar cu siguranta ca rezistenta prin cultura înseamna altceva decât încremenirea necritica în propriile reprezentari Luciditatea analitica nu poate fi, cred, echivalata cu miscarea ideilor, cu schimbul de viziuni si de perspective Nici izolarea într-un grup etans, de elita, nu ofera solutia în fata agresiunilor istorice decât într-un plan care nu interfereaza cu civismul si nu se pune în slujba celorlalti decât într-un mod sublimat, anistoric Cu asemenea rezerve, Andrei Plesu spune: "Nu-l pot suspecta pe Dl Steinhardt de rea-credinta Si totusi, tocmai asta s-a gasit sa spuna Dl Steinhardt? Ca Paltinisul e o "cetate întarita a orgolioului exclusivist"? Ca e nedrept cu "massele", cu "bacanii", cu "derbedeii"?"19 Da Tocmai asta Ca adept convins al legii iubirii lui Isus, într-un moment de cumpana istorica în care, mai mult ca oricând, un crestin autentic nu putea socoti altceva mai potrivit decât modelul cristic pentru salvarea din marasmul istoriei traite, ce altceva ar fi putut zice omul de la Rohia?20 Ramâne însa întreaga atitudinea lui Andrei Plesu fata de N Steinhardt Iar aceasta este una de repros întreit, conform fiecareia dintre întrebarile mentionate de el Pâna la urma, pretinsa neputinta de a-l suspecta pe monahul Nicolae este trecuta în planul doi, prin etalarea celor trei reazemuri care înlatura pretinsa supozitie de inocenta Chiar daca nu vrea sa para asta, scrisoarea lui Andrei Plesu este o acuza virulenta la adresa cutezantei lui N Steinhardt de a se distanta de grupul paltinisean si de manifestul acestuia 3 Sinteza (id est, critica liberala) Scriindu-si, în 1999, memoriile intitulate Viata unui om singur, Adrian Marino, care se autodefinea retrospectiv - autosarcastic - drept " un mediocru si plat rationalist, inaccesibil oricarui misterium tremendum"21, îsi exprima cu maxima claritate pozitiile intelectuale în felul urmator: "Ceea ce revendic, în mod definitiv si cu toata energia, este doar dreptul spiritului critic de a se exercita oricând, oriunde si împotriva oricui Liber si fara inhibitii Îndeosebi împotriva maestrilor spirituali Unul dintre principiile fundamentale ale vietii mele culturale L-am revendicat si anterior O fac si acum, deoarece pentru mine el este si ramâne capital În acelasi mod am procedat si în alte texte, despre C Noica si M Eliade Si, la fel, voi actiona, cu orice risc, pâna la capat Erga omnes Prea servil si conformist se comporta spiritul uman sub apasarea atâtor idoli tiranici si megalomani Nu mai vorbesc de cel "românesc", care are în el ceva de eterna "sluga" si de "supus" umil Cu caciula vesnic în mâna, în fata "stapânului", intelectual în speta, dar si politic sau economic"22 Nu este deci neasteptat ca, în paginile aceleiasi carti, Marino gasea loc pentru ceea ce el numea "clarificarea unei situatii care a luat proportii de mit si hagiografie"23 Nu facea, astfel, referire directa la cutare mit intelectual nascut în vremurile de sicitate ale comunismului sau dupa aceea, ci la mit si hagiografie în general, oriunde ar fi survenit ele în viata publica si carturareasca din România Asa se face ca, în retrospectiva semnata de el - un testament civic si intelectual destinat sa apara postum, asa cum s-a si întâmplat -, Adrian Marino trecea critic în revista nu unul, ci mai multe mituri si hagiografii: printre ele, cele legate de Nae Ionescu, de C Noica, de paltiniseni, de Al Paleologu24, dar si de N Steinhardt Situat pe cu totul alte pozitii ideologice - termenul îi apartine - si decât amplu criticatul Noica, si decât mai degraba ignoratul N Steinhardt, Adrian Marino a exercitat o critica argumentata a ambilor atât la nivelul aportului cultural al acestora, cât si dezarticulând miturile care începusera sa se dezvolte în jurul siluetelor lor Lui C Noica îi dedicase, nu doar o data, anterior, abordari critice detaliate25 Despre N Steinhardt a apucat sa spuna mai mult frugal unele lucruri Ca de pilda, sa noteze " o reactie dispretuitoare [la adresa lui A Marino - n O P ] a marelui "crestin" N Steinhardt, dintr-un volum de convorbiri "26, ceea ce reprezinta, desigur, o critica a ipocriziei aceluia (cine e cu adevarat bun crestin nu manifesta dispret fata de semeni, mai cu seama când este vorba despre unii cu destin comun; atât sub raport intelectual, cât si politic, ca fosti detinuti) ""Calugar-necalugar", dar iremediabil "om de litere", tot timpul prin redactii, în loc sa se reculeaga efectiv si definitiv la manastirea Rohia "27, îl caracterizeaza Marino pe monahul de la Rohia, stabilind ca interesul acestuia pentru viata literara, dupa calugarire, ar marturisi o lipsa de vocatie autentica monahala, si observând privilegierea interesului - monden, la urma urmei - pentru mediile literare Critica lui Adrian Marino este una de fond si vizeaza mai multe pozitionari socotite nedemocratice din interiorul culturii noastre contemporane Astfel, el se declara împotriva modelului paideic întemeiat pe transformarea magisteriului în cult pitagoreic: "Stiu bine ca în cultura româna exista o adevarata manie de a deveni "maestru", de a avea "discipoli", de "a face scoala" De la T Maiorescu încoace, pâna la N Iorga, Nae Ionescu si C Noica (G Calinescu era, el însusi, contaminat de aceasta mentalitate, pentru care însa nu avea nici o vocatie), acest "apostolat" a facut ravagii"28 Trimiterea la o întreaga familie de spirite, toate prestigioase, care au încurajat aceasta formula, socotind-o aureolata, înfiereaza o întreaga traditie intelectuala moderna de la noi Dar în interiorul ei, o atentie speciala dobândeste cazul lui C Noica, tocmai pentru ca, la data când Marino scria - ca si acum - modelul guru-ului de tip oriental, care îsi modeleaza discipolii în interiorul unei formule irationale, de factura mai curând orientala, îsi gasea ilustrarea prin cazul paltinisean " când C Noica m-a întrebat o data (am mai amintit aceasta scena) "daca nu vreau sa am elevi" (în cazul sau o adevarata obsesie a racolarii, de evidenta ereditate si educatie legionara), am raspuns stânjenit si ironic: "Mi-a trecut orice pofta când vad ce fac elevii dvs " "Maestrul de la Paltinis" a zâmbit si n-a mai insistat "29 Evident, obsesia discipolatului este mai veche si mai ramificata decât socoteste aici Marino Ea caracteriza si societatile secrete de la începuturile modernitatii, daca este sa se caute alte modele decât cele ale magisteriatului filosofic din Atena antica platoniciana si aristoteliciana Nu este însa mai putin adevarat ca organizarea legionarilor în cuiburi si în fratii de cruce aducea, si ea, cu modelul paideic ce aseaza în centrul lui un maestru caruia i se supun si pe care îl imita discipolii Dar, la urma urmei, acelasi model poate fi întâlnit si în Pateric, la parintii pustiei, de unde trece în monahismul rasaritean în linie dreapta, devenind astfel propriu si modelului cultural propagat în evul mediu si în modernitatea timpurie prin intermediul calugarilor ortodocsi din teritoriile locuite de români Pentru Marino ""Scoala Noica" este, involuntar sau nu, din nefericire, o pepiniera de neolegionari potentiali Unii chiar activi"30 nu doar în virtutea modurilor punerii în pagina, a repertoriului tematic si a tipurilor de solutii pe care le cauta Ea îi poate aparea astfel si prin reflexele traditionaliste pe care le subîntinde o traditie ortodoxa pe care, din cauzele derapajelor interbelice ale extremei drepte, la care a fost martor si pe care le-a criticat, Adrian Marino nu le poate cautiona Acelasi strat ortodox i-l face antipatic si pe N Steinhardt, de altfel, chiar daca între retorica acestuia si cea a grupului noician, ca si între ideile celor doua tendinte nescutite de afinitati, exista destule diferente, dupa cum o indica si circumstanta de care se ocupa prezentul text În acest punct, Marino este cât se poate de explicit atunci când spune: " cel mai mult m-au dezgustat parastasele si "cultul mortii" legionare (pe care le-am trait pâna la saturatie în perioada 1939-1940) Apoi, dupa 1989, când astfel de reziduuri tulburi au reiesit la suprafata, întreg acest méli-mélo, dupa mine profund indigest, de mistagogie, ocultism, "mituri", "ortodoxism", "Nae Ionescu", Steinhardt, "initiere la Paltinis" si alte asemenea "spiritualitati" degradate m-au îndepartat de orice mistica tenebroasa"31 Pentru ideologul cu convingeri liberale este vorba despre spiritualitati în ghilimele, ba înca si degradate În stare pura ar fi fost, probabil, daca aceia care le profesau traiau riguros în spiritul a ceea ce etalau Din acest punct de vedere însa Marino greseste cel putin în ceea ce îl priveste pe N Steinhardt, care nu doar ca s-a convertit la credinta ortodoxa, botezându-se, dar a luat si calea manastirii Cum s-a vazut însa, pe Marino nici chiar acest lucru nu îl convinge, suspectând lipsa de fervoare autentica la cineva care era prea prezent în redactii, si prea putin conform cu modelul monahului isihast ascet, cufundat mereu în rugaciune, acceptând anonimatul cu umilinta deplina Este Marino astfel "mai catolic decât papa", mai rigorist decât se cuvine? Aparent da, însa Marino pretinde - subtextual, însa transparent - ca el, spre deosebire de acestia, a ramas mereu consecvent cu conditia lui de fost întemnitat si deportat, nicicând altceva decât un marginal social si intelectual, neîncadrat sistemului Asa se face ca autorul cartii-manifest Politica si cultura îsi articuleaza, pe cât de succint si de pasager, pe atât de neechivoc, pozitia: "Sunt la fel de intransigent si împotriva oricaror mituri culturale gen "ortodoxism", "Nae Ionescu", "Constantin Noica""32 Marino nu este absurd în negatia lui El recunoaste merite culturale Grupului de la Paltinis, ucenicilor "catari" ai lui Noica "A studia pe filosofii antici, a sprijini editia Platon, a stimula învatarea limbilor clasice si straine au fost fara îndoiala, în acea sinistra epoca, initiative pozitive de prim ordin // Doar ca totul se înscria, în acelasi timp, în zona celei mai abile diversiuni si ambiguitati Mesajul suna cam astfel: "Baieti, scuipati pe istorie (vezi Jurnalul filosofic) Adica: nu va ocupati de opozitie, de rezistenta anticomunista Preocupati-va doar de lucruri spirituale, "ontologice", "metafizice", preocupari total inofensive pentru Securitate Dezinteresati-va de orice politica Ea este triviala, impura, neesentiala, ne ontologica prin definitie [ ] Ca un grup de tineri se reuneau la Paltinis (înregistrati, de altfel, cu cea mai mare atentie), bazele regimului ceausist nu erau, în nici un fel, subminate "33 Largirea abordarii la alte ecouri ale discu?iei, pe o durata mai lunga, ar depasi cadrele asumate de prezentul text Dupa la îndeplinire însa, ea ar dezvalui o serie de cercuri concentrice, adeziuni si delimitari care au marcat vizibil cultura româna a ultimelor decenii, implicând si alte voci ale culturii noastre REFERINTE ECKERMAN, Johann Peter, Convorbiri cu Goethe în ultimii ani ai vietii lui (1836-1848), Editura pentru Literatura Universala, Bucuresti, 1965 LIICEANU, Gabriel, Epistolar, editia a III-a revizuita, Editura Humanitas, Bucuresti, 2008 MARINO, Adrian, Politica si cultura, Editura Polirom, Iasi, 1996 MARINO, Adrian, Viata unui om singur, Editura Polirom, Iasi, 2010 ? Ovidiu Pecican este profesor universitar la Facultatea de Studii Europene, precum si cercetator la Institutul de Antropologie Culturala din cadrul Universitatii "Babes-Bolyai" din Cluj 1 Constantin Noica a scris, pe când se retrasese la Câmpulung Moldovenesc, în anii dinaintea detentiei lui, o prima versiune a acestei carti, Anti-Goethe Peste ani, destul de mult dupa eliberarea din detentie a filosofului, în anii '70, deoarece primul manuscris se pierduse la arestare, fiind confiscate de zbirii regimului, el a rescris cartea, publicând-o, în anul 1977, sub un nou titlu, cel deja mentionat Amintesc, în acest context, ca si N Steinhardt si-a rescris Jurnalul fericirii - confiscat de Securitate - si ca Belu Zilber (Andrei Serbulescu) si-a pierdut manuscrisul volumului Monarhia de drept dialectic atunci când Securitatea si-a deghizat niste lucratori în infractori de drept comun, confiscându-i cartea Scrieri si rescrieri, confiscari politice si supraveghere permanenta - aceasta era atmosfera anilor '50-'70 din România secolului al XX-lea 2 Este vorba despre Jurnalul de la Paltinis Un model paideic în cultura umanista (1983), continând însemnari datate între 21 martie 1977 si 1981 Din acest punct de vedere, referinta obligatorie - desi dezavuata în Epistolar (1985) - ramâne jurnalul despre Goethe al lui Johann Peter Eckerman, Convorbiri cu Goethe în ultimii ani ai vietii lui (1836-1848) Editia în limba româna a aparut la Bucuresti, Editura pentru Literatura Universala, în 1965 Alte antecedente literare vin dinspre bildungsroman si dinspre cartile sapientiale (Esopia, Varlaam si Ioasaf), ori interviurile cu filosofi (Convorbiri cu Schopenhauer, traducere româna: 1998) 3 G Liiceanu, Epistolar, editia a III-a revizuita, Bucuresti, Editura Humanitas, 2008, p 366 4 Ibidem, p 367 5 Ibidem, p 366 6 Prin faimoasa metafora a "palatului de cristal" - simbol al rationalismului gol, geometric, preluat din realitatea imediata (sediul expozitiei universale londoneze din 1851, proiectat de Joseph Paxton, localizat în Hyde Park, recladit în 1854 lânga Sydenham Hill si mistuit de un incendiu în noaptea de 30 noiembrie 1936) -, romancierul vestejea ca zadarnica speranta în construirea unui om mai apropiat de modelul cartezian si iluminist întemeiat pe valorile rationalitatii opuse fortelor oarbe, irationale din firea noastra 7 G Liiceanu, Epistolar, ed cit , p 366 8 G Liiceanu, Epistolar, ed cit , p 365 De fapt, candidati în acel moment la acelasi statut mai puteau fi si altii, în primul rând Mihai Sora Dar activ era si causeur-ul Petre Tutea, iar din generatia mai tânara, Cezar Mititelu, filosof fara opera scrisa, si el Sicitatea nu era atât de pronuntata, cum se putea credea pe atunci, în materie de filosofie actuala - în sensul de filosofie non-marxista, neoficiala, practicata de oamenii în viata înca Un numar tematic al revistei Vatra, pregatit prin 1975-1976 de Romulus Guga, scotea la vedere si alte nume, precum cel al lui Alexandru Bogza 9 Ibidem, p 367 10 Ibidem, p 366 11 Ibidem, p 366 Desi urnita de altcineva, anume de Sorel alias Sorin Vieru, si pornind de la un alt pretext (judecarea sumara a unui articol de întâmpinare a Jurnalului de la Paltinis scris de E Simion), discutia despre primatul filosofiei printre ramurile culturii si disciplinele spiritului, ca si aceea despre raportul dintre critica si filosofie, ocupa un rol si o pondere semnificative în paginile Epistolarului Vezi pp 157-197 12 Ibidem, p 366 13 Ibidem: "(Ei, de fapt, nascocitorii formulei gogoliene )" 14 G Liiceanu, Epistolar, ed cit , p 367 15 Ibidem, p 83 16 Ibidem, pp 83-84 17 Ibidem 18 Ibidem, p 83 19 Ibidem, p 84 20 Pentru a ramâne în interiorul aceleiasi formule, se cuvine amintit ca nu era singurul care gândea lucrurile în aceeasi paradigma Poetul Ioan Alexandru practica - si "predica" - acelasi fel de raportare la realitatea imediata 21 Adrian Marino, Viata unui om singur, Iasi, Editura Polirom, 2010, p 181 22 Ibidem, p 46 23 Ibidem, p 187 24 Ibidem, p 475: ""Conu Alecu" [Paleologu - n O P ], de pilda, este un personaj pitoresc si simpatic Dar a-l transforma în simbol si model spiritual, ca si pe Plesu, Liiceanu et comp , mi se parea cel putin o eroare si o exagerare" 25 Idem, Politica si cultura, Iasi, Editura Polirom, 1996 26 Adrian Marino, Viata unui om singur, ed cit , p 126 27 Ibidem 28 Ibidem, p 479 29 Ibidem 30 Ibidem, p 512 31 Ibidem, p 525 La p 194 el observa ca " E M Cioran a ramas consecvent pâna la capat, ca si C Noica, de altfel, cu optiunea din tinerete; antioccidentala si profund antidemocratica" 32 Ibidem, p 516 33 Ibidem, p 248 - - 